Gardinga

Gardinga (Chlorosplenium aeruginascens edo Chlorociboria aeruginascens) Chlorociboriaceae familiako onddo espezie bat da. Ez du batere interes gastronomikorik. Berdez tindatutako zura altzari apainduak egiteko erabiltzen da.

Deskribapena 
Karpoforoa: 1 eta 6 mm arteko kopa oso txikia, ertz kurbatuarekin, zabaldu eta zertxobait izurtu egiten da. Kanpoaldea ilegabea du. Perretxiko guztiak, azal emankorra barne, kolore berde urdinxka du, argiagoa edo ilunagoa.

Perretxikoa ikustea zaila da, txikia baita, hala ere hostoerorkorren adarrei erreparatzen badiegu ikusiko ditugu mizelioak kolore urdin-berdexkaz tindatuak eta buelta ematen badiogu karpoforo txiki batzuk ikusiko ditugu, hezetasun nahikoa badago eta tenperatura egokia bada.

Hanka: Garatu samarra, kopa txiki bat sortuz, ia bat-batean luzatzen da.

Jangarritasuna 
Sukaldaritzarako interesik gabea.

Nahasketa arriskua 
Chlorosplenium aeruginosum delakoarekin, espezie arraroa, esporak luzeagoak dituelako bereizten dena.

Sasoia eta lekua 
Oso ohikoa da uda leun eta hezeetan, hainbat hostoerorkorren eroritako adarretan, erdi ustelduetan eta erdi lurperatuta daudenetan: haritzetan, pagoetan, lizarretan, zumarretan, intxaurrondoetan, etab. Oro har, lurrarekin kontaktuan dagoen aldetik ematen dute fruitua.

Banaketa eremua 
Mundu osoan Afrika, Indiar azpikontinentea eta Ekialde Hurbila izan ezik.

Galeria

Erreferentzia

Kanpo estekak 

Helotiales
Onddo ez jangarriak